	DOKUMENT ZA INTERNETSKO SAVJETOVANJE O NACRTU OPĆEG AKTA

	
Nacrt Odluke o izmjenama i dopunama Odluke o stipendiranju studenata 
s područja Koprivničko-križevačke županije

	
KOPRIVNIČKO-KRIŽEVAČKA ŽUPANIJA


	Početak savjetovanja
15. listopada 2026.
	Završetak savjetovanja
                   13. studenoga 2026.



RAZLOG DONOŠENJA 
	            Odlukom o stipendiranju studenata s područja Koprivničko-križevačke županije („Službeni glasnik Koprivničko-križevačke županije“ broj 19/25., 32/25. i 14/26.) propisani su uvjeti, kriteriji i postupak za dodjelu studentskih stipendija, te prava i obveze korisnika stipendije s područja Koprivničko-križevačke županije.

Predloženim nacrtom Odluke dodatno se uređuju pojedina pitanja koja su se pojavila u provedbi natječajnih postupaka i ostvarivanju prava korisnika stipendije, s ciljem jasnije i jednoznačne primjene odredbi Odluke te osiguranja ravnopravnog položaja svih kandidata i korisnika stipendija. 

Člankom 1. usklađuje se nazivlje vrsta studija s pozitivnim propisima.

Člankom 2. usklađuje se sadržaj isprave o upisu koja se prilaže uz prijavu na javni natječaj.

Člankom 3. preciziraju se prava korisnika stipendije koji završi studij prije isteka akademske godine.

Člankom 4. razgraničavaju se posljedice zakašnjele dostave obavijesti o završetku studija od posljedica potpunog izostanka dostave te se uređuje postupak pozivanja korisnika da dostavi propisanu dokumentaciju.

Člankom 5. dodatno se naglašava obveza dostava dokumentacije o završetku studija. 

Člankom 6. propisuje se prijelazno važenje povoljnijih odredaba za korisnike stipendija. 

Člankom 7. definirano je stupanje na snagu Odluke. 



Pozivamo predstavnike javnosti da najkasnije do 13. studenoga 2026. godine dostave svoje komentare na Nacrt Odluke o izmjenama i dopunama Odluke o stipendiranju studenata s područja Koprivničko-križevačke županije putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjenama i dopunama Odluke o stipendiranju studenata s područja Koprivničko-križevačke županije.

